Новеллэу «Аужырэ шхончогъур» тштэмэ, образ гъэшIэгъон дэдэ КIэращэм къыщегъэлъагъо. Ар – Алэбый ары. Алэбый – зышъхьэ нахь Iоф пымылъ цIыф жъалым. ЩыIэфэкIэ зы нэбгыри ишIуагъэ ригъэкIыгъэп, ары пакIошъ ыукIыгъэу IэкIэкIодагъэр бэ, джы лIэныгъэр къышъхьэщэхьэ, ау ищыIэныгъэ зегупшысэжьыкIэ, шIу цIыфмэ кIамылъэгъугъэр къыгурыIорэп. Анахьэуи къыщыщтэхэу къыщымэхъашэщтыгъэхэр бзылъфыгъэхэр ары. Аущтэу зыкIэхъущтыгъэр ежьыми къыгурыIорэп, егъэшIагъо, ау ежь дунаим зыми шIулъэгъу зэрэфимышIыгъэр шIогъэшIэгъонэп. Джы илIэгъум зыкIэхъопсырэр Гощэфыжьэу ишъхьагъусэ инэплъэгъу фаб ары, шъхьае, ари къытеплъэн ылъэкIрэп. Джаущтэу зишхыхьажьзэ дунаим ехыжьы, сыда пIомэ, Къэлэмбый зэриIуагъэу, цIыфэу жъалымыгъэ нахь зымышIагъэм, а жъалымыгъэм ыгъэрэзэн ылъэкIыщтэп